Et nyt og fint sundhedshus er snart en realitet i Storvorde. Aalborg Kommune har godkendt det endelig projekt for et nyt sundhedshus, der skal stå klar en gang efter årsskiftet. Siden sidste valg har Lars Peter Frisk fra Venstre kæmpet hårdt for, at alle detaljer omkring det nye sundhedshus skulle falde på plads. Efter mange timers arbejde kan sidste punktum nu snart sættes. - Jeg er voldsomt lettet og glad, siger medlem af byrådet i Aalborg, Lars Peter Frisk (Venstre). Det var et enigt byråd, der tilførte de ekstra 4,6 millioner kroner til det nye sundhedshuset, som allerede har kontrakt på plads med nye læger. - Nu kommer der en nye læge til de tre ydrenumre herude, og vi har fået lovning på, at vi kan få et nummer mere, for der er patienter nok til fire læger, siger Lars Peter Frisk. Derfor er der også allerede blevet lavet plads til, at der kan være fire læger i det nye sundhedshus. - Det er skønt, når der er noget, der lykkes, og det er det her, siger Lars Peter Frisk.

Opsummering:
Aalborg Kommune har afsat 4,6 millioner kroner oven i de 15,8 millioner kroner, som regeringen allerede havde afsat til et nyt sundhedshus i Storvorde.